CELEX: 62012CA0288
Language: et
Date: 2014-04-08 00:00:00
Title: Kohtuasi C-288/12: Euroopa Kohtu (suurkoda) 8. aprilli 2014 . aasta otsus – Euroopa Komisjon versus Ungari (Liikmesriigi kohustuste rikkumine — Direktiiv 95/46/EÜ — Üksikisikute kaitse isikuandmete töötlemisel ja selliste andmete vaba liikumine — Artikli 28 lõige 1 — Siseriiklikud järelevalveasutused — Sõltumatus — Siseriiklikud õigusaktid, millega lõpetatakse ennetähtaegselt järelevalveasutuse ametiaeg — Uue järelevalveasutuse loomine ja teise isiku nimetamine selle presidendiks)

10.6.2014   
            
            
               ET
            
            
               Euroopa Liidu Teataja
            
            
               C 175/6
            
         Euroopa Kohtu (suurkoda) 8. aprilli 2014. aasta otsus – Euroopa Komisjon versus Ungari
   (Kohtuasi C-288/12) (1)
   
   ((Liikmesriigi kohustuste rikkumine - Direktiiv 95/46/EÜ - Üksikisikute kaitse isikuandmete töötlemisel ja selliste andmete vaba liikumine - Artikli 28 lõige 1 - Siseriiklikud järelevalveasutused - Sõltumatus - Siseriiklikud õigusaktid, millega lõpetatakse ennetähtaegselt järelevalveasutuse ametiaeg - Uue järelevalveasutuse loomine ja teise isiku nimetamine selle presidendiks))
   2014/C 175/06
   Kohtumenetluse keel: ungari
   
      Pooled
   
   
      Hageja: Euroopa Komisjon (esindajad: K. Talabér-Ritz ja B. Martenczuk)
   
      Kostja: Ungari (esindaja: Z. Fehér)
   
      Hageja toetuseks menetlusse astuja: Euroopa andmekaitseinspektor (esindajad: I. Chatelier, A. Buchta, Z. Belényessy ja H. Kranenborg)
   
      Ese
   
   Liikmesriigi kohustuste rikkumine – Euroopa Parlamendi ja nõukogu 24. oktoobri 1995. aasta direktiivi 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, lk 31; ELT eriväljaanne 13/15, lk 355) rikkumine – Liikmesriikide kohustus näha ette, et direktiivi ülevõtmiseks vastu võetud liikmesriigi õigusnormide kohaldamise üle teostab või teostavad järelevalvet liikmesriigi ametiasutus või –asutused, kellel on täielik sõltumatus neile pandud ülesannete täitmisel – Selliste siseriiklike õigusnormide vastuvõtmine, mille kohaselt lõppeb andmekaitse voliniku kuueaastane ametiaeg enne tähtaega – Riikliku andmekaitse- ja infovabadusameti loomine – Sellise isiku määramine kõnealuse ameti presidendi kohale üheksaks aastaks, kes ei ole andmekaitseinspektor
   
      Resolutsioon
   
   
               1.
            
            
               Kuna Ungari lõpetas ennetähtaegselt isikuandmete kaitse järelevalveasutuse ametiaja, on ta rikkunud kohustusi, mis tulenevad Euroopa Parlamendi ja nõukogu 24. oktoobri 1995. aasta direktiivist 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta.
            
         
               2.
            
            
               Mõista kohtukulud välja Ungarilt.
            
         
               3.
            
            
               Euroopa andmekaitseinspektor kannab oma kohtukulud ise.
            
         
      (1)  ELT C 227, 28.7.2012.